CELEX: 32007D0608
Language: fi
Date: 2007-09-13 00:00:00
Title: 2007/608/EY: Komission päätös, tehty 13 päivänä syyskuuta 2007 , tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2007/554/EY muuttamisesta (tiedoksiannettu numerolla K(2007) 4301) (ETA:n kannalta merkityksellinen teksti)

14.9.2007   
            
            
               FI
            
            
               Euroopan unionin virallinen lehti
            
            
               L 241/26
            
         
      KOMISSION PÄÄTÖS,
   tehty 13 päivänä syyskuuta 2007,
   tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2007/554/EY muuttamisesta
   (tiedoksiannettu numerolla K(2007) 4301)
   (ETA:n kannalta merkityksellinen teksti)
   (2007/608/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komissio teki 9 päivänä elokuuta 2007 päätöksen 2007/554/EY (3) tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa kyseisessä jäsenvaltiossa hiljattain tapahtuneiden taudinpurkausten seurauksena. Päätöstä sovelletaan 15 päivään syyskuuta 2007.
            
         
               (2)
            
            
               Päätöksessä 2007/544/EY määritetään suuren riskin ja vähäisen riskin alueet jäsenvaltioissa, joissa tautitapauksia esiintyy, sekä säädetään kiellosta, joka koskee taudille alttiiden eläinten lähettämistä suuren riskin ja vähäisen riskin alueilta samoin kuin taudille alttiista eläimistä saatujen tuotteiden lähettämistä suuren riskin alueelta. Päätöksessä annetaan lisäksi säännöt kyseisiltä alueilta lähetettävistä turvallisista tuotteista, jotka joko on tuotettu ennen rajoitusten voimaantuloa rajoitusalueiden ulkopuolelta peräisin olevista raaka-aineista tai joille on tehty käsittely, joka on osoittautunut tehokkaaksi mahdollisen suu- ja sorkkatautiviruksen inaktivoimiseksi.
            
         
               (3)
            
            
               Päätöksen 2007/554/EY liitteissä I ja II rajoitetaan 15 päivään syyskuuta 2007 asti suuren riskin ja vähäisen riskin alueet vahvistetulle valvontavyöhykkeelle, joka perustettiin elokuun 2007 alussa todettujen kahden suu- ja sorkkatautitapauksen ympärille ja joka pidettiin voimassa 8 päivään syyskuuta yhteisön toimenpiteistä suu- ja sorkkataudin torjumiseksi, direktiivin 85/511/EY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (4) 44 artiklan mukaisesti.
            
         
               (4)
            
            
               Isossa-Britanniassa tuli esiin 12 päivänä syyskuuta 2007 uusi suu- ja sorkkatautitapaus päätöksen 2007/554/EY liitteessä I ja II kuvattujen alueiden ulkopuolella, ja sen vuoksi Yhdistynyt kuningaskunta on toteuttanut toimenpiteitä neuvoston direktiivin 2003/85/EY mukaisesti ja ottanut käyttöön lisätoimenpiteitä alueilla, joilla tautia esiintyy.
            
         
               (5)
            
            
               Yhdistyneen kuningaskunnan suu- ja sorkkatautitilanne saattaa vaarantaa muiden jäsenvaltioiden karjat elävien sorkkaeläinten kaupan ja eräiden niistä saatavien tuotteiden markkinoille saattamisen vuoksi.
            
         
               (6)
            
            
               Kun otetaan huomioon tautitilanne Yhdistyneessä kuningaskunnassa, on tarpeen varmistaa, että päätöstä 2007/554/EY muutetaan ennen 15 päivää syyskuuta 2007 niin, että jatketaan sen soveltamista ainakin 15 päivään lokakuuta 2007 ja laajennetaan rajoituksen alaisina olevia alueita epidemiologisen tilanteen perusteella.
            
         
               (7)
            
            
               Päätöstä 2007/554/EY olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2007/554/EY seuraavasti:
   
               1)
            
            
               Korvataan 17 artiklassa päivämäärä ”15 päivään syyskuuta 2007” päivämäärällä ”15 päivään lokakuuta 2007”.
            
         
               2)
            
            
               Korvataan liitteet I ja II tämän päätöksen liitteellä.
            
         2 artikla
   Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava niistä viipymättä komissiolle.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä syyskuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 395, 30.12.1989, s. 13. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/41/EY (EUVL L 157, 30.4.2004, s. 33; oikaisu EUVL L 195, 2.6.2004, s. 12).
   
      (2)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (3)  EUVL L 210, 10.8.2007, s. 36. Päätös sellaisena kuin se on muutettuna päätöksellä 2007/588/EY (EUVL L 220, 25.8.2007, s. 27).
   
      (4)  EUVL L 306, 22.11.2003, s. 1. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).
   
      LIITE
      ”
            LIITE I
            Seuraavat Yhdistyneen kuningaskunnan alueet:
            Iso-Britannia
         
         
            LIITE II
            Iso-Britannia
         ”